Қазақстан халқы Ассамблеясы Кеңесінің

2021 жылғы қарашадағы

№шешімімен

БЕКІТІЛГЕН

**Қазақстан халқы Ассамблеясының қоғамдық (халықтық)   
жобалары туралы**

**ЕРЕЖЕ**

1. **Жалпы ережелер**
2. Қазақстан халқы Ассамблеясының қоғамдық (халықтық) жобалары туралы ереже Қазақстан Республикасының азаматтары мен азаматтық қоғам институттары бастамашылық ететін қоғамдық келісім және жалпыұлттық бірлік саласындағы әлеуметтік маңызы бар жобаларды қолдау шараларын қамтамасыз етуге бағытталған.
3. Осы Ереже Қазақстан халқы Ассамблеясының қоғамдық (халықтық) жобасы (бұдан әрі – Жоба) ұғымын, оның мәнін, Жоба мәртебесін беру өлшемшарттарын, сондай-ақ Қазақстан халқы Ассамблеясы тарапынан ұйымдастырушылық және ақпараттық қолдау шараларын айқындайды.
4. Жоба қоғамдық келісім мен жалпыұлттық бірлік саласындағы әлеуметтік маңызы бар бастамаларды іске асыруғажалпы жұртшылықты тартуға ықпал етеді және азаматтық қоғамды дамыту мен бірлікті нығайтудың маңызды тәсілдерінің бірі болуы тиіс.
5. Жобаны Қазақстан халқы Ассамблеясы тұрғысынан қоғамдық келісім мен жалпыұлттық бірлік саласындағы әлеуметтік маңызы бар жоба ретінде тану оны Қазақстан халқы Ассамблеясы, уәкілетті орталық мемлекеттік органжәне жергілікті атқарушы органдар тарапынан ұйымдастырушылық және ақпараттық қолдауды, сондай-ақ республика деңгейінде ауқымдылығын білдіреді.
6. Жеке немесе заңды тұлғалар (қоғамдық бірлестіктер мен ұйымдар, қайырымдылық қорлары, қауымдастықтар және ұйымдық-құқықтық нысанына қарамастан басқа да ұйымдар) Жобаны ұйымдастырушы бола алады.
7. Жобаның мақсаттарын, міндеттерін, өзектілігін, іске асыру мерзімдерін Жобаны ұйымдастырушы дербес айқындайды.
8. Жобаны ұйымдастырушының жеке қаражаты, қайырымдылық жасаушылар мен меценаттардан тартылған қаражатжәне Қазақстан Республикасының заңнамасында тыйым салынбаған басқа да көздер Жобаны қаржыландыру көздері бола алады.
9. Жоба іс-шараларының қаржылық және ұйымдастырушылық-техникалық қамтамасыз етілуіне, оның Қазақстан Республикасының заңнамасына сәйкестігіне ұйымдастырушы дербес жауапты болады.

**2. Жобалардың мақсаттары, міндеттері мен бағыттары**

9. Жобаның мақсаты Қазақстан халқы Ассамблеясының мақсаттары мен міндеттеріне қол жеткізу үшін мемлекеттік органдардың, этномәдени және өзге де қоғамдық бірлестіктердің күш-жігерін біріктіруге жәрдемдесу, оған ел халқының қалың жігін тарту,әлеуметтік маңызы бар қоғамдық міндеттерді шешу болып табылады.

10. Жобаның міндеттері:

1) азаматтық қағидаттарында қазақстандық бірегейлік пен патриотизмді нығайту;

2) қалың бұқараны мәдениетаралық және этносаралық коммуникациялар процестеріне тарту, Қазақстан халқының рухани-мәдени тұтастығын нығайту;

3) қоғамдық сананы жаңғырту басымдықтарын қоғамда нығайту, қоғамда ұйыстырушы құндылықтарды қалыптастыру;

4) Жобаға қатысушылардың әлеуметтік әріптестік дағдыларын, нысандары мен біліктіліктерін, толеранттылық пен құрмет сезімдерін дамытуболып табылады.

11. Жобалар қызметінің негізгі бағыттары (түрлері):

1) әлеуметтік бағдарланған;

2) ақпараттық-түсіндіру;

3) мәдени-ағарту;

4) қайырымдылық және волонтерлік;

5) білім беру және дамыту.

**3. Жобаның мәртебесін беру тәртібі**

12. Жобаны ұйымдастырушы Қазақстан халқы Ассамблеясының Хатшылығына жобаға қоғамдық (халықтық) мәртебе беру туралы ресми өтініш енгізеді.

13. Өтінішпен бірге мыналар енгізіледі:

1)әлеуметтік маңыздылығы негізделген Жоба туралы ереже, Жоба басшысы туралы мәліметтер және қажетті материалдар *(авторлық құқық туралы мәліметтер, осындай жобаларға қатысқанытуралы рецензиялар, сертификаттар және т.б.)*;

2) іс-шаралар сметасымен болжамды түпкілікті нәтижесі бар Жобаны іске асыру бағдарламасы*(қаржыландыру көздерін көрсете және растай отырып)*.

14. Жобаны іріктеу өлшемшарттары:

1)әлеуметтік мәселені (қажеттілікті) шешуге бағытталу;

2) азаматтардың өмір сүру сапасын жақсартуға бағытталу;

3) халықтың әртүрлі санаттарын сандық қамту;

4) Жобаны жүзеге асыру үшін ресурстармен қамтамасыз етілу;

5) Жоба нәтижелерінің өлшемді болуы.

15. Қазақстан халқы Ассамблеясы Хатшылығының жанында тиісті комиссия құрылады, ол Жобаның осы Ереженің мақсатына, міндеттері мен өлшемдеріне сәйкестігін қарайды және қоғамдық (халықтық) мәртебе беру үшін Жобаны келіседі. Комиссия отырыстары қажеттілігіне қарай өткізіледі.

16. Осы Ереженің мақсаты мен міндеттеріне сәйкестігіне жүргізілген сараптама қорытындылары бойынша Қазақстан халқы Ассамблеясының Хатшылығы ресми бланкіде ұсынымдық сипаттағы қорытынды түрінде ресімделетін шешім қабылдайды.

17. Қазақстан халқы Ассамблеясының қорытындысында Жобаның деректемелері, оның қоғамдық келісім мен жалпыұлттық бірлік саласындағы өзектілігі мен әлеуметтік маңыздылығы, Жоба басшысы туралы мәліметтер көрсетіледі.

18. Жоба басшысына тиісті мәртебе беріледі, оның шеңберінде ол Жобаның мақсаттары мен міндеттеріне қол жеткізу үшін Қазақстан халқы Ассамблеясының атынан өкілдік ете алады.

19. Іріктеуден өткен жобалар Қазақстан халқы Ассамблеясының Хатшылығы жүргізетін Қазақстан халқы Ассамблеясының қоғамдық (халықтық) жобаларының тізіліміне енгізіледі.

20. Қоғамдық (халықтық) мәртебесі бар жобаларға этномәдени бірлестіктердің өкілдері, Қазақстан халқы Ассамблеясының қоғамдық құрылымдары мен жастар ұйымдарының, үкіметтік емес ұйымдардың мүшелері, меценаттар, кәсіпкерлер және азаматтардың басқа да санаттары тартылуы мүмкін.

21. Жобалар Қазақстан халқы Ассамблеясының ұйымдастырушылық және ақпараттық қолдау шараларымен қамтамасыз етіледі. Қолдау шараларын іске асыру мен үйлестіруді Қазақстан Республикасы Ақпарат және қоғамдық даму министрлігінің «Қоғамдық келісім» РММ-і жүзеге асырады.

22. Жоба комиссия отырысында қарау қорытындылары бойынша Қазақстан халқы Ассамблеясы Хатшылығының шешімімен Қазақстан халқы Ассамблеясының қоғамдық (халықтық) жобаларының тізілімінен шығарылады.

\_\_\_\_\_\_\_\_\_\_\_\_\_\_\_\_\_\_